سەعید جەلیلی

سەعید جەلیلی (؛ لەدایکبووی ٦ی ئەیلوولی ١٩٦٥) دیپلۆماتکار و سیاسەتوانێکی بناژۆخوازی ئێرانییە کە لە ئێستادا ئەندامی ئەنجومەنی دەستنیشانکردنی بەرژەوەندیی سیستەمە. ئەو پێشتر لە ساڵی ٢٠٠٧ ھەتا ٢٠١٣، سەرۆکی ئەنجومەنی باڵای ئاسایشی نیشتمانی و سەرۆکی دەستەی ڕێککەوتنی بەرنامەی ئەتۆمیی ئێران بووە.

ئەو پێشتر جێگری وەزیری دەرەوە بۆ کاروباری ئەورووپا و ئەمریکا بووە. جەلیلی لە ھەڵبژاردنی سەرۆکایەتیی ٢٠١٣دا خۆی بەربژێر کرد کە سێیەم ھاتەوە و نەیتوانی سەربکەوێت. ئەو ھەروەھا لە ھەڵبژاردنی سەرۆکایەتیی ٢٠٢١دا خۆی بەربژێر کرد، بەڵام پێش ئەنجامەکان بە بەرژەوەندیی ئیبراھیم ڕەئیسی کشایەوە. جەلیلی لە ھەڵبژاردنی سەرۆکایەتیی ٢٠٢٤دا بەشداریی کردەوە کە لە خولی دووەمدا لە مەسعوود پزیشکیان دۆڕا.

جەلیلی لە شەڕی ئێران و عێراقدا بەشدار بوو و لە درێژەی گەمارۆی بەسرەدا بەشێک لە لاقی ڕاستی لەدەستدا. بەھۆیەوە ناسناوی شەھیدی زیندووی لەسەر داندرا. ئەو خاوەنی دکتۆرای زانستی سیاسییە و لە زانکۆی ئیمام سادق خەریکی وانەبێژییە. لە ساڵی ٢٠٠٩دا جەلیلی بە یەکێک لە ٥٠٠ کەسی کاریگەر لە جیھانی ئیسلامی داندرا.

 سەرچاوەکان 

 بەستەرە دەرەکییەکان 

پۆل:زیندووان
پۆل:لەدایکبووانی ١٩٦٥
پۆل:خەڵکی مەشھەد
پۆل:شیعە ئێرانییەکان
پۆل:ئێرانییەکان